Camelia-Römer tilhørte Partido Nashonal di Pueblo. Hun ble statsminister 35 år gammel i 1993 etter å ha vært justisminister fra 1992. Hun etterfulgte 25. november 1993 Maria Liberia-Peters, som fremmet hennes kandidatur. Camelia-Römers første periode som statsminister ble kortvarig: Hun gikk av 28. desember 1993. Den 4. mai 1998 ble Camelia-Römer statsminister på nytt. Hun tapte valget året etter og 8. november 1999 var den andre statsministerperioden over. Camelia-Römer var økonomiminister (1999-2002) og samferdsels- og byplanleggingsminister (2015-2017).